Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Foru Diputazioak emana, Eskubide Sozialetako Departamentuak edo haren menpeko enpresa publikoek sinatutako hitzarmenetan exigitutako dokumentazio ekonomikoari buruzkoa. Galdera 2018ko irailaren 14ko 110. Nafarroako Parlamentuko Aldizkari Ofizialean argitaratu zen.

Iruñean, 2018ko urriaren 5ean

Lehendakaria: Ainhoa Aznárez Igarza

ERANTZUNA

EH Bildu Nafarroa talde parlamentarioari atxikitako Maiorga Ramírez Erro jaunak galdera egin du Eskubide Sozialetako Departamentuak edo haren menpeko enpresa publikoek sinatutako hitzarmenetan exigitutako dokumentazio ekonomikoari buruz (9-18/PES-00183). Hona Nafarroako Gobernuko Eskubide Sozialetako kontseilariak horri buruz ematen dion informazioa:

Sektore Publikoaren Araubide Juridikoari buruzko urriaren 1eko 40/2015 Legean ezarritakoari jarraituz, hitzarmenetan zehaztu behar dira beraiek dakartzaten behar edo konpromiso ekonomikoak (49.d artikulua); eta kasu horietan, haiek onesteko, inpaktu ekonomikoari buruzko txosten bat onestea eskatzen da (50.1 artikulua). Gainera, Barne Kontroleko Erregelamendua onesten duen maiatzaren 17ko 31/2010 Foru Dekretuaren 26.2 artikuluak ezartzen du hitzarmenak aurretiazko kontu-hartze horren pean egonen dira, eduki ekonomikoa baldin badute.

Lankidetza hitzarmenen kasuan, Diru-laguntzei buruzko azaroaren 9kok 11/2005 Foru Legearen 11.4.i) artikuluan ezarritakoa bete behariko da; izan ere, hartan exigitzen da hitzarmenek jaso dezatela zein epetan eta nola aurkeztu behar diren onuradunek diru-laguntzak direla-eta emandako justifikazioak.

Azken batean, aplikatzekoa den araudia dela eta, eduki ekonomikoa duten hitzarmen guztiek gastua egiaztatzeko dokumentazioa dute.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2018ko urriaren 3an.

Eskubide Sozialetako kontseilaria: Miguel Laparra Navarro